حميدالحق حقاني

مولانا حميدالحق حقاني يا حامدالحق حقاني ()، () (زېږون نېټه:۱۹۶۸ می ۲۶ مه- مړينه:۲۰۲۵ فېبرورۍ ۲۸ مه) يو اسلامي عالم او پاکستانی سياستوال وو، چې د ۲۰۰۲ ز کال د نومبر له ۱۶ مې تر ۲۰۰۷ ز کال پورې د پاکستان د ولسي جرگې د غړي په توگه دنده ترسره کړې ده.
هغه په ۲۰۱۸ ز کال کې د خپل پلار سيمع الحق له وژنې وروسته د جمعيت علماء اسلام س گوند مشري پر غاړه واخيسته او دا دنده يې د ۲۰۲۵ ز کال د فېبرورۍ تر ۲۸ مې، تر هغې چې دی په يوځانمرگي بريد کې ووژل شو؛ ترسره کړه.
 ژوندليک 
حقاني د ۱۹۶۸ ز کال د می په ۲۶ مه د خيبرپښتونخوا ايالت، نوښار ولسوالۍ په اکوړه خټک ښارگي کې زېږېدلی دی.حميدالحق حقاني د سميع الحق حقاني د مشرې مېرمنې دوهم زوی دی، خپلې لومړنۍ ديني زده کړې يې د خپل نيکه عبدالحق اکوړي په مشرۍ حقانيه لېسه کې چې د دارالعلوم حقانيه دننه موقعيت لري ترسره کړې او د قران او حديثو عالم شو. وروسته يې د نوښار ډېگري کالج نه په اسلامياتو کې لېسانس سند او په ۱۹۸۰ لسيزې کې د پنجاب پوهنتون څخه په الهياتو کې ماسټرۍ سند ترلاسه کړ. 

 مړينه 
د ۲۰۲۵ ز کال د فېبرورۍ په ۲۸ مه نېټه د جمعې په ورځ د خيبر پښتونخوا نوښار ولسوالۍ په اکوړه خټک کې د دارالعلوم حقانيه مخې ته پر حميدالحق حقاني ځانمرگی بريد وشو، چې له کبله يې نوموړي او ۵ نورو خپل ژوند له لاسه ورکړ.چې دغه بريد د افغانستان اسلامي امارت له خوا په کلکو ټکو وغندل شو.

 سرچينې